
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 3T/107/2025 6625010627 31. 10. 2025 JUDr. Ladislav Lóška ECLI:SK:OSLC:2025:6625010627.2
TRESTNÝ ROZKAZ V MENE SLOVENSKEJ REPUBLIKY Okresný súd Lučenec samosudcom JUDr. Ladislavom Lóškom, podľa § 353 ods. 1 Trestného poriadku v spojení s § 241 ods. 1 písm. j) Trestného poriadku dňa 31.10.2025, takto rozhodol: Obvinený A. B. C. D. E. C. F. G. H. E., nar. XX.XX.XXXX v I., trvale bytom na adrese J., prechodne na adrese K. XXX/X A. L., nezamestnaný, rozvedený, trestaný, t.č. v ÚVV a ÚVTOS Banská Bystrica, u z n á v a s a z a v i n n é h o, ž e dňa 20.07.2025 v čase okolo 09:35 hod na adrese K. C. XXX/X A. M. L., pred tam sa nachádzajúcou unimobunkou, po predchádzajúcej slovnej hádke, fyzicky napadol svoju družku N. F., nar. XXXX, a to takým spôsobom, že ju päsťou ľavej ruky udrel do ľavého líca následkom čoho spadla na zem a udrela si zadnú časť hlavy, následne, ako sa chcela zo zeme postaviť, ju opätovne udrel rukou do pravého líca následkom čoho opäť spadla na zem, pričom si udrela čelo, kedy jej nadával, že je „kurvisko“, čím jej spôsobil zranenia – malú povrchovú tržne zmliaždenú ranu v záhlaví a povrchovú tržnú ranu čela, ktoré zranenia si vyžiadali dobu liečby a práceneschopnosti v trvaní do 10 dní, teda inému úmyselne ublížil na zdraví a čin spáchal na chránenej osobe – blízkej osobe, týmspáchal prečin ublíženia na zdraví podľa § 156 ods. 1, ods. 2 písm. a) Tr. zák. s poukazom na 139 ods. 1 písm. c) Tr. zák. v spojení s § 127 ods. 4 Tr. zák. rozhodol: Za to sa odsudzuje podľa § 156 ods. 2 Tr.zák., s použitím § 38 ods. 2 Tr.zák. na trest odňatia slobody vo výmere 14 (štrnásť) mesiacov n e p o d m i e n e č n e. Podľa § 48 ods. 2 písm. a) Tr. zák. súd obvineného pre výkon trestu zaraďuje do ústavu na výkon trestu s minimálnym stupňom stráženia.
Poučenie: Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64. Proti výroku o náhrade škody, ktorým bola priznaná náhrada škody, môže poškodený podať odpor na tunajšom súde, a to do ôsmich dní odo dňa jeho doručenia. Ak proti trestnému rozkazu podala oprávnená osoba podľa odseku 1 v lehote odpor, samosudca rozhodne podľa § 241 ods. 1 písm. j) o prijatí obžaloby a nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu obsiahnutými v trestnom rozkaze. Inak sa trestný rozkaz stane právoplatným a vykonateľným podľa § 356. Ak samosudca po doručení odporu nenariadi hlavné pojednávanie z dôvodu, že odpor podala neoprávnená osoba alebo bol podaný oneskorene, odmietne odpor uznesením. Proti tomuto uzneseniu je prípustná sťažnosť, ktorá má odkladný účinok. Ak bol vydaný trestný rozkaz, môže prokurátor vziať späť obžalobu dovtedy, kým sa trestný rozkaz nedoručí niektorej z osôb uvedených v odseku 1. Späťvzatím obžaloby sa trestný rozkaz ruší a vec sa vracia do prípravného konania. Trestný rozkaz sa ruší a vec sa vracia do prípravného konania aj vydaním uznesenia, ktorým nadriadený súd na základe sťažnosti podľa § 241 ods. 4 zrušil uznesenie samosudcu o prijatí obžaloby podľa § 241 ods. 1 písm. j). Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

